b"\n_START_ARTICLE_\nEsagila\n_START_SECTION_\nApogeu\n_START_PARAGRAPH_\nEn el temple es donava culte a la imatge de Marduk, estava envoltat per les imatges de culte de totes les ciutats que s'havien sotm\xc3\xa8s a l'hegemonia de l'Imperi Babil\xc3\xb2nic des del segle XVIII aC; hi havia tamb\xc3\xa9 un petit estany, conegut amb el nom d'Abzu pels sacerdots babil\xc3\xb2nics, que representava a Enki, pare de Marduk i deu de les aig\xc3\xbces.\n_START_SECTION_\nDecad\xc3\xa8ncia\n_START_PARAGRAPH_\nSegons Her\xc3\xb2dot, Xerxes I tenia una est\xc3\xa0tua, que ha pertanyia a l'Esagila, quan va envair Babil\xc3\xb2nia en el 482 aC, i saquejar la ciutat i va dessacralitzar el temple. Alexandre Magne orden\xc3\xa0 la seva restauraci\xc3\xb3, motiu pel qual el templo es mantingu\xc3\xa9 al llarg del segle II aC, com un dels \xc3\xbaltims baluards de la cultura babil\xc3\xb2nia, igual que l'escriptura cune\xc3\xafforme. Sota l'imperi Part, Babil\xc3\xb2nia fou gradualment abandonada i el temple va caure en runes durant el segle I aC.\n_START_SECTION_\nRedescobriment\n_START_PARAGRAPH_\nL'any 1900 l'arque\xc3\xb2leg Robert Koldewey, va trobar sota una enorme massa de runes les restes del temple d'Esagila, tot i que va \xc3\xa9sser examinat seriosament fins a l'any 1910. L'estructura es trobava feta malb\xc3\xa9 perqu\xc3\xa8 l'aigua havia disgregat molts dels totxos d'adob i d'altres materials de construcci\xc3\xb3 m\xc3\xa9s febles. La majoria de les troballes corresponen al per\xc3\xadode Neobabil\xc3\xb2nic i posteriors."